{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o izmjenama i dopuni Pravilnika o izobrazbi"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIO MATELJIĆ","Javno savjetovanje o Prijedlogu pravilnika o izmjenama i dopuni Pravilnika o izobrazbi,\nPRAVILNIK O IZMJENAMA I DOPUNI PRAVILNIKA O IZOBRAZBI","Predlažem dopunu članka 18 stavak 2 koji bi glasio: (2) Iznimno iz stavka 1. ovog članka osobni zahtjev za neupućivanje na izobrazbu neće se računati ako je razlog bolest polaznika ili bolest člana uže obitelji, pripreme i upućivanje u operacije potpore miru i druge aktivnosti u inozemstvu o čemu će odluku donijeti ustrojstvena jedinica Ministarstva obrane nadležna za ljudske potencijale na temelju dostavljene medicinske dokumentacije i dopunske dokumentacije i obrazloženja onih koji se upućuju u međunarodne vojne operacije i aktivnosti u inozemstvu.  Navedeni članak 18 potrebno je uskladiti sa čl. 164 Zakona o službi u OS RH (NN 136/25) kojim je definirano da su djelatne vojne osobe dužne prihvatiti sudjelovanje u operacijama potpore miru, operacijama odgvora na krize, humanitarnoj operaciji i drugoj aktivnosti u inozemstvu a samim time postoji i opravdana okolnost o nemogućnosti u isto vrijeme upućivanja na izobrazbu."]
[2,"STIPE ŠIŠKO","PRAVILNIK O IZMJENAMA I DOPUNI PRAVILNIKA O IZOBRAZBI,\nČlanak 1.","U članku 7. stavku 2. podstavku 3. navode se neprofesionalno i nevojničko ponašanje. U Zakonu o službi u Oružanim snagama Republike Hrvatske (NN 73/13, 75/15, 50/16, 30/18. 125/19, 155/23, 158/23, 14/24 i 136/25) nigdje nisu određeni kriteriji kojima bi se moglo odrediti što predstavlja neprofesionalno ili nevojničko ponašanje. Stoga bi bilo prikladnije navesti kršenje vojne stege i počinjenje kaznenog djela. U članku 8. stavku 3. navodi se \"prestanak službe zbog potreba službe\". U članku 205. stavku 1. podstavku 9. Zakona o službi u Oružanim snagama Republike Hrvatske (NN 73/13, 75/15, 50/16, 30/18. 125/19, 155/23, 158/23, 14/24 i 136/25) jasno su određeni kriteriji prestanka službe zbog potreba službe. Osobe kojima na temelju ove zakonske odredbe prestaje služba po sili zakona ne bi se smjele upućivati na vojnu izobrazbu kada izobrazba počinje, traje ili završava u kalendarskoj godini u kojoj prestaje njihova služba. Predlaganje i/ili upućivanje takvih osoba na izobrazbu bi predstavljalo samovolju u obnašanju dužnosti."]